b'\n_START_ARTICLE_\nExpedici\xc3\xb3 3\n_START_SECTION_\nObjectius de la Missi\xc3\xb3\n_START_PARAGRAPH_\nLa investigaci\xc3\xb3 a l\'espai iniciada per les dues tripulacions anteriors bord de l\'Estaci\xc3\xb3 Espacial Internacional (ISS) es va ampliar durant la missi\xc3\xb3 de la tercera expedici\xc3\xb3. La tercera tripulaci\xc3\xb3 resident es va enlairar el 10 d\'agost de 2001 en el Transbordador Espacial Discovery durant la missi\xc3\xb3 STS-105 i va prendre el control del complex el 13 d\'agost de 2001. La tripulaci\xc3\xb3 va dur a terme una activitat cient\xc3\xadfica intensa i quatre passeigs espacials. La tripulaci\xc3\xb3 de l\'Expedici\xc3\xb3 Tres va acabar la seva resid\xc3\xa8ncia de 117 dies a bord de l\'ISS el 8 de desembre de 2001 quan els seus propis seients Soiuz van ser traslladats al Transbordador Espacial Endeavour pel viatge de retorn en la missi\xc3\xb3 STS-108._NEWLINE_La tripulaci\xc3\xb3 de l\'Expedici\xc3\xb3 3 de l\'Estaci\xc3\xb3 Espacial Internacional va gaudir d\'una vista \xc3\xbanica de la pluja de meteors Le\xc3\xb2nids del 2001. "Semblava que est\xc3\xa0vem veient ovnis que s\'acosten a la terra volant en formaci\xc3\xb3, tres o quatre alhora," segons recorda l\'astronauta Frank Culbertson. "Hi havia centenars per minut just per sota de nosaltres, realment espectacular!" Els informes de premsa havien advertit els observadors del cel per avan\xc3\xa7at: En el 18 de novembre de 2001, la Terra va ser colpejada amb fragments del Cometa Tempel-Tuttle. Innombrables trossets de pols d\'estel es convertirien en meteorits quan xoquen contra l\'atmosfera terrestre a 64,000 m/s. Els experts van predir un espectacle inoblidable ... i va ser aix\xc3\xad. Milions de persones van veure l\'espectacle, per\xc3\xb2 nom\xc3\xa9s tres\xe2\x80\x94els que eren bord de l\'estaci\xc3\xb3 espacial\xe2\x80\x94ho van veure des de dalt. "Vam mirar cap avall per veure els meteors," va declarar en Culbertson. "Aix\xc3\xb2 es deu a l\'atmosfera (on la pols del cometa es crema) \xc3\xa9s just per sota de l\'estaci\xc3\xb3."_NEWLINE_Un equip internacional de tres persones eren la tercera tripulaci\xc3\xb3 per viure a bord de l\'Estaci\xc3\xb3 Espacial Internacional. L\'equip va ser dirigit pel comandant nord-americ\xc3\xa0 Frank Culbertson, i acompanyat pels dos tripulants russos Vlad\xc3\xadmir Dej\xc3\xbarov, pilot de missi\xc3\xb3, i l\'enginyer de vol Mikha\xc3\xafl Tiurin. Com a part de la missi\xc3\xb3 STS-105, el Discovery va lliurar la tripulaci\xc3\xb3 de l\'Expedici\xc3\xb3 3 a l\'estaci\xc3\xb3. Durant la seva estada de quatre mesos, la tripulaci\xc3\xb3 va veure com s\'ampliava el complex orbital i augmentava l\'activitat cient\xc3\xadfica. La tripulaci\xc3\xb3 de l\'Expedici\xc3\xb3 3 va tornar a la Terra en la missi\xc3\xb3 STS-108.\n_START_SECTION_\nEmblema\n_START_PARAGRAPH_\nL\'emblema de l\'Expedici\xc3\xb3 3 descriu el llibre de la hist\xc3\xb2ria espacial, sobre el cap\xc3\xadtol de l\'estaci\xc3\xb3 espacial russa Mir i el transbordador espacial per al pr\xc3\xb2xim cap\xc3\xadtol, que ser\xc3\xa0 escrit en el futur en les p\xc3\xa0gines en blanc pels exploradors de l\'espai treballant per al benefici del m\xc3\xb3n sencer. El llibre \xc3\xa9s una presentaci\xc3\xb3 del que l\'estaci\xc3\xb3 es veur\xc3\xa0 un cop acabada, amb el transbordador espacial acoblat.'